**Mărţişor**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(După datina străbună astăzi este mărțișor,

zi de primăvară, soare, sus pe boltă niciun nor)

Astăzi este mărţişor

- zi de primăvară,

calendarul aşa zice,

dar e frig afară.

Două fire de arnici,

alb şi roşu răsucesc,

le atârn la capăt ciucuri

şi cu dragoste-i privesc.

Am pus bucurie-n ei,

gândurile mele bune,

pntru fiica mea frumoasă

fericire să adune.

Este vremea florilor,

chiar acum de mărţişor,

dintr-o lună străvezie

floare galbenă îmbie

gingaşă, frumoasă floare,

într-o zi de sărbătoare

să-i dea Suzanei bineţe,

zâmbetul să o răsfeţe.

Este din nou primăvară,

am primit şi ghiocei

parfumaţi uşor şi gingaşi

cum este și gestul ei.

Roşii frumoase lalele,

şapte inimi mititele,

fiindcă săptămâna are

şi ea, şapte zilişoare.

Suzi şi Joseph, desigur,

mi-au adus un mărţisor,

un trifoi micuţ din aur

- parte din norocul lor.

Mi-a adus şi Nicolae,

ca în fiecare an,

un buchet frumos albastru,

irişi ca de porţelan.

Suzanei, o orhidee roz

cum nici nu te gândeşti

de o priveşti pare desprinsă

dintr-o lume de poveşti.

Alexandru şi-al meu frate

ne-au oferit trandafiri,

toate astea demonstrează

nesfârşitele iubiri.